PR:Stop Talvivaara varoittaa kansalaisten oikeustajun murtumisesta

Tiedote 15.7.2013

Stop Talvivaara varoittaa kansalaisten oikeustajun murtumisesta
Ministeri Vapaavuoren mukaan Kainuun Ely-keskuksen toiminta ei moitittavaa

Stop Talvivaara- liike on huolissaan niistä seurauksista, joita Talvivaaran toiminta aiheuttaa kansalaisten oikeustajulle.

Sonkajärveläinen vapaa-ajan kalastaja Reino Rönkkö lähestyi huolineen elinkeinoministeri Jan Vapaavuorta.
 * Kaikki näkevät, että yhtiön toiminta on ollut törkeää ympäristön turmelemista alusta alkaen. Silti toiminnan sallitaan jatkua.
 * Kansalaisten usko valvontajärjestelmän tasapuolisuuteen on koetuksella

Reino Rönkön yllätykseksi Jan Vapaavuori vastasi hänen kirjelmäänsä.
 * Ministerin mielestä Kainuun Ely-keskuksen toiminnassa ei tämän hetkisen tiedon nojalla ole kyseenalaisia piirteitä. Miten hän voi lausua tällaista kun Ely-keskus on rikostutkinnan kohteena, kommentoi Rönkkö Vapaavuoren viestiä.

Rönkön mielestä myöskin Vaasan hallinto-oikeus on Vapaavuoren kanssa erimieltä, kun se toteaa Ely-keskuksen tehneen lainvastaisen päätöksen salliessaan ns hätäjuoksutukset keväällä. -Lakeja rikkova lupien myöntäminen on mielestäni hyvinkin kyseenalaista, kommentoi Rönkkö Vapaavuoren lausuntoa.

Oikeustaju koetuksella
Stop Talvivaara- liike kertoo kansalaispalautteen kielivän hämmennyksestä ja turhaumasta.
 * Ihmetellään oikeutetusti miksi mökin mummon jätevesikuormitusta valvotaan ja pörssiyhtiö saa pilata kokonaisia jokia ja järviä, kertoo Hannu Hyvönen tulleesta tavallisten seutukuntien ihmisten palautteesta.


 * Pelottavin näköala on se, että oikeusjärjestelmään pettyneet ihmiset ottavat lain omiin käsiinsä. Hyvönen kertoo muutamassa yhteydenotosta, joissa jopa väkivallan käyttöä on koetettu perustella keinoksi pysäyttää kaivoksen toiminta.
 * Emme hyväksy tällaisia keinoja. Kansalaisliikkeen ovet ovat auki myös kansalaistottelemattomuudelle, mutta ei väkivallalle eikä sillä uhkaamiselle.

Sotkamon Luonto ry:n kaivosaktivisti Antti Lankinen näkee myös kansalaisten turhauman ja pettymyksen muodostaman uhkan.
 * Oikeustajun järkkymiseen voi liittyä tietyilla ihmisillä aito turvallisuusriski, arvioi Lankinen. Lankinen kehottaa ihmisiä välttämään väkivallan ajatusten ruokkimista ja rohkaisua sekä yksityisessä että julkisessa keskustelussa.


 * Olisi myös hyvä jos ylimmät päättäjät jakaisivat aidosti kansalaisten huolen oikeusjärjestelmän toimimivuudesta Talvivaaran tapauksessa.

Lisätietoja
 * http://www.stoptalvivaara.org


 * Hannu Hyvönen, p. +358 442003654
 * Antti Lankinen p. +358 503683778
 * Reino Rönkkö  p. +358 400216302